Diari Oficial de la Generalitat Valenciana


Sumari del DOGV 5372, del 23-10-2006 (2006/11242)

RESOLUCIÓ de 12 de setembre del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 6.637,92 m2 de superfície (6.646,43 en mesurament recent), situada a Orpesa (Castelló), Pla Parcial .Els Quarts., realitzada per l'ajuntament del dit municipi a favor de la Generalitat, per a ser destinat a l'ampliació del IES Violant de Casalduch..
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5372

Data del DOGV
:   23-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/11270


Data del document
:   12-09-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Orpesa
    * cultura regional
    * transmissió de la propietat
    * propietat immobiliària

RESOLUCIÓ de 12 de setembre del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 6.637,92 m2 de superfície (6.646,43 en mesurament recent), situada a Orpesa (Castelló), Pla Parcial .Els Quarts., realitzada per l'ajuntament del dit municipi a favor de la Generalitat, per a ser destinat a l'ampliació del IES Violant de Casalduch.. [2006/11556]  
L'Ajuntament d'Orpesa, en sessió plenària realitzada el dia 3 de maig de 2005, va acordar la cessió gratuïta a la Generalitat de la parcel·la de la seua propietat de 6.637,92 m2 de superfície, situada en el Pla Parcial .Els Quarts. d'eixa població. Com consta en l'acord mencionat, l'immoble té caràcter de domini públic.  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de l'immoble.  
La cessió es realitza amb la finalitat de destinar la parcel·la a l'ampliació del IES Violant de Casalduch, que consta en l'Inventari General de Béns i Drets amb el codi 12/085/003.  
Tenint en compte la naturalesa jurídica de l'immoble cedit (domini públic), la cessió s'ha efectuat basant-se en el que disposa l'article 37 de la Llei 14/2003, de Patrimoni de a Generalitat, que regula la mutació demanial externa i la disposició addicional onzena de la llei mencionada.  
Segons l'article 37 mencionat, .les administracions territorials de la Comunitat Valenciana podran afectar béns demanials a un ús o servici públic competència de la Generalitat i transmetre-li la seua titularitat quan resulten necessaris per al compliment dels seus fins. L'administració adquirent mantindrà la titularitat del bé mentre continue afectat l'ús o servici que va motivar la mutació i, per tant, conserve el seu caràcter demanial. Si el bé o dret no es destina a l'ús o servici públci o deixa de destinar-se posteriorment, revertirà a l'administració transmitent, integrant-se en un patrimoni amb totes les seues pertinences i accessions..  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'art. 27.2.c) de la Llei de Patrimoni establix que .2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, l'immoble queda automàticament afecte el servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament d'Orpesa de la parcel·la de 6.637,92 m2 de superfície, 6.646,43 en recent mesurament, situada en el Pla Parcial .Els Quarts. d'eixa població, que confronta: nord, solar destinat a IES; sud, vial v 1 nord; est, vial v 1 nord sud (3), i oest, vial v1 nord sud (2).  
Consta inscrita en el Registre de la Propietat d'Orpesa al tom 1249, llibre 372, foli 32, finca 26526, inscripció 2ª   
Referència cadastral: 8307120OX0163Y6074LV (part).  
L'immoble s'accepta lliure de càrregues i gravàmens i al corrent de qualsevol despesa.   
Segon  
La cessió gratuïta realitzada per l'Ajuntament d'Orpesa s'efectua amb la condició de destinar la parcel·la a l'ampliació del IES Violant de Casalduch, i queda subjecta al que disposa l'article 37 de la Llei 14/2003, de Patrimoni de la Generalitat.  
Tercer  
L'immoble acceptat, haurà d'incorporar-se a l'Inventari General de Béns i Drets de la Generalitat, regularitzant el coi 12/085/003, en el qual constarà com a bé de domini públic afecte el servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació.  
Quart   
Sol·licitar al Registre de la Propietat d'Orpesa la inscripció a nom de la Generalitat de la finca acceptada (registral 26.432), així com la seua agrupació amb la finca registral número 34.991, inscrita en el Registre de la Propietat d'Orpesa al tom 1416, llibre 502, foli 36. La finca agrupada respon a la descripció següent:  
.Parcel·la de forma sensiblement rectangular, que té una superfície de 13.712,50 m2, situada en el Pla Parcial .Els Quarts· d'Orpesa. Confronta: nord, vial V.2-nord; sud, vial V.1 nord; est, vial V.1 nord sud (3), i oest, vial V.1 nord sud (2). Referència cadastral: 7108410AS1665N0156DY..  
Cinqué  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València. 12 de setembre del 2006.. El conseller d'Economia, Hisenda i Ocupació: Gerardo Camps Devesa.